Document ID: 32006R0180

UREDBA KOMISIJE (ES) št. 180/2006
z dne 1. februarja 2006
o določitvi obveznosti dobave za uvoz trsnega sladkorja v skladu s Protokolom AKP in Sporazumom z Indijo za obdobje dobave 2005/06 in o odstopanju od Uredbe (ES) št. 1159/2003
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor (1), in zlasti člena 39(6) Uredbe,
ob upoštevanju Uredbe Komisije (ES) št. 1159/2003 z dne 30. junija 2003 o podrobnih pravilih uporabe za uvoz sladkornega trsa v okviru določenih carinskih kvot in preferencialnih sporazumov za tržna leta 2003/04, 2004/05 in 2005/06 in o spremembi uredb (ES) št. 1464/95 in (ES) št. 779/96 (2), in zlasti člena 9(1) Uredbe,
ob upoštevanju naslednjega:
(1)
Člen 9 Uredbe (ES) št. 1159/2003 določa načine določanja obveznosti dobave z dajatvijo nič za proizvode z oznako KN 1701, izražene v enakovredni količini belega sladkorja, za uvoze iz držav podpisnic Protokola AKP in Sporazuma z Indijo.
(2)
Z uporabo členov 3 in 7 Protokola AKP, členov 3 in 7 Sporazuma z Indijo ter členov 9 (3), 11 in 12 Uredbe (ES) št. 1159/2003 je Komisija na osnovi trenutno razpoložljivih informacij določila obveznosti dobave za obdobje dobave 2005/06 za vsako državo izvoznico.
(3)
V členu 12(2) Uredbe (ES) št. 1159/2003 je določeno, da odstavek 1 navedenega člena ne velja, če je razlika med obveznostmi dobave in skupno količino preferencialnega sladkorja AKP-Indija enaka ali manjša od praga 5 % obveznosti dobave. V primeru Slonokoščene obale, Indije in Madagaskarja so dobavljene količine za 6,7 %, 7,6 % in 6,7 % nižje od obveznosti dobave. Glede na to, da so zadevne količine zelo majhne in da je bil vpliv na trg sladkorja Skupnosti in na dobavo surovega sladkorja rafinerijam Skupnosti v tem obdobju dobave zanemarljiv, je primerno, da se člen 12(1) Uredbe (ES) št. 1159/2003 ne uporablja za Indijo, Slonokoščeno obalo in Madagaskar in da se nedobavljene količine v skladu s členom 12(4) navedene uredbe prištejejo obveznostim dobave za te države za obdobje dobave 2005/06.
(4)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Z odstopanjem od člena 12(2) Uredbe (ES) št. 1159/2003 se odstavek 1 navedene uredbe ne uporablja za količine, ki so bile v obdobju dobave 2004/05 za Slonokoščeno obalo, Indijo in Madagaskar registrirane kot nedobavljene.
Nedobavljene količine iz odstavka 1 tega člena se prištejejo obveznostim dobave iz člena 2.
Člen 2
Obveznosti dobave proizvodov z oznako KN 1701, izraženih v enakovredni količini belega sladkorja, za uvoz iz držav podpisnic Protokola AKP in Sporazuma z Indijo, za obdobje dobave 2005/06 in za vsako zadevno državo izvoznico so določene v Prilogi.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. februarja 2006

Labels: 3
17
18